מכון הלכה חב"ד

מכון הלכה חב"ד הוא מכון הלכתי המרכז רבני קהילות חב"ד בישראל, המזוהה עם הזרם המשיחיסטי בחב"ד. המכון הוקם בשנת ה'תשע"ו על ידי מספר רבני קהילות במטרה לתת מענה לחסידי חב"ד בתחום התורני-הלכתי ולהוות מרכז לרבני קהילות חב"ד ברחבי הארץ. המכון מפעיל מוקד הנותן מענה לשאלות הלכתיות. השאלות מתקבלות אל המכון באמצעות קו טלפון המכונה "קו לרב" ובאמצעות הודעות SMS וגם באמצעות הודעות של אפליקציית וואטסאפ וטלגרם. המוקד פעיל במשך כל שעות היממה. אחרי התקבצות תשובות רבות אספו במכון את כל התשובות שנכתבו לשאלות שהתקבלו במכון וסידרו את כולם באתר האינטרנט ובאפליקציה "סמס לרב" ("הגוגל של ההלכה") בו ניתן למצוא תשובות לשאלות הלכתיות שונות באמצעות תוכנת חיפוש, בארכיון האתר ישנם 385,748 תשובות הלכתיות. בחודש מנחם אב ה'תשע"ו השיק המכון מסלול לימודים לקבלת סמיכה לרבנות תחת השם "למען ילמדו", בחודש אלול ה'תשע"ו חנכו את המרכז הלימודי של "למען ילמדו" ברמת אביב ובירושלים. בהמשך מכון למען ילמדו נפרד ממכון הלכה והחל לפעול כארגון עצמאי בראשות הרב ישראל מעל, כאשר רבני המכון ממשיכים ללוות את הארגון ולהתוות את דרכו. בחודש כסלו ה'תשע"ז הקימו את "סמיכה נט" תוכנית מקוונת לימודי הסמכה לרבנות גם מכון זה נפרד בהמשך דרכו ממכון הלכה והמשיך בפעילות עצמאית, כאשר רבני המכון מלווים אותו. בהמשך להצלחת אתר "סמס לרב" בו כונסו כל השאלות ההלכתיות שהתקבלו במכון יזמו במכון אתר וידאו בשם "מדיה הלכה", באתר יש עשרות שיעורי וידאו במגוון נושאים הלכתיים מכל רבני חב"ד בישראל ובתפוצות, בהם גם רבנים שאינם מזוהים עם הזרם המשיחי בחב"ד כדוגמת הרב חיים שלום דייטש הרב טוביה זילברשטרום, הרב מאיר מנחם מענדל גליצנשטיין ורבנים נוספים. מדי שנה בחודש אלול עורך המכון התרמה תחת הכותרת ימי סגולה על מנת לממן את החזקת המכון. בשנת ה'תשפ"א הקימו במכון את קרן המזון שמטרתו להקל על משפחות אנ"ש נזקקות ברכישת מוצרי צריכה במחירי קרן. את המיזם התחילו במכירת מוצרי עוף ובקר בכשרות תפארת אנ"ש של הרב קורנוויץ, רב המכון. במסגרת קמחא דפסחא בשנת ה'תשפ"ב חילקו במכון בשיתוף פעולה של קרן "יחד למענכם" לוד 2,000,000 ש"ח למשפחות אנ"ש. בזמן מלחמת חרבות ברזל בשנת ה'תשפ"ד חילקו סלי מזון למשפחות נפגעי הלחימה ומגויסי המילואים. בשנת ה'תש"פ הודיע המכון על פתיחת "ותחיינה". הגוף מטפל בשאלות הנוגעת בתחום הטהרה והבית היהודי. מסגרת "ותחיינה" פועל בהכשרת רבנים ורבניות בתחומים אלו, מענה הלכתי ורפואי בתחום טהרת המשפחה, ליווי רבני ומקצועי בתחום הפוריות, הדרכת זוגות בתחום הרגשי. הקמת הגוף הייתה בעקבות החסר הגדול בחסידות חב"ד ברבנים המטפלים בתחומים אלו. לאחר האירוע[דרושה הבהרה] עם הסופר חיים ולדר, הודיע המכון על הקמת 'ועדה לביקורת ספרי ילדים'. בראשות הוועדה עומד רב קהילת חב"ד קריית שמואל הרב יוסף אברהם פיזם, הוועדה דנה בנוסף לביקורת ספרים גם באספקטים נוספים בנושאי חינוך ומוגנות. הקמת הוועדה היא על פי הוראות הרבי מליובאוויטש בחשיבות כשרותם של הספרים הניתנים לנוער לקריאה ובחשיבות יראת שמיים של מחבריהם. המכון מפעיל מחלקה מיוחדת לדוברי צרפתית, חלק ניכר מרבני המכון הם דוברי צרפתית. לצורך כך המכון עובד בשיתוף פעולה עם מרכז חב"ד לדוברי צרפתית בארץ הקודש, בראשות השליח הרב דוד אברהם לסלבוים. צוותי המרכז בניהולו של הרב לוי יצחק ביסברג, ומזכירו הרב אבישי בוך, עובדים על תרגום הספרים 'הלכה למעשה' לשפה הצרפתית במקביל להפצת העלון היומי 'שונה הלכות' גם הוא בצרפתית. בשנת ה'תשפ"ג יסד המכון מרכז לעזר הכוונה והדרכה של חתנים וכלות. המיזם מכוון בידי מורי ההוראה של מכון הלכה ומדריכי חתנים וכלות מוסמכים ובעלי ניסיון בתחום ובעלי מקצוע נוספים. המיזם הגיע בעקבות מכתב חריף שהוציאו גדולי ישראל בהם הרב הראשי לישראל הראשון לציון הרב יצחק יוסף, הרב בן ציון מוצפי ורבנים נוספים על הפרצה הגדולה בתחום. לצורך המיזם הקימו אתר אינטרנט ייחודי בשם "יסודות לחיים", האתר מאגד שיעורי וידאו לחתנים וכלות בענייני הלכות טהרת המשפחה, ניהול כספים, זוגיות ושלום בית ונושאים נוספים הקשורים בהקמת בית יהודי. בנוסף האתר מאגד את מדריכי החתנים המומלצים על ידי המכון. את הליווי מקבלים החתנים והכלות לאורך כל שנת הנישואין הראשונה שלהם. בחודש ניסן ה'תשפ"ג הודיעו במכון על הקמת פודקאסט ההלכה "למען ישמעו", פודקאסט ההלכה יכיל אלפי שיעורי שמע מפי רבנים ומרצים שונים. בשנת ה'תש"פ עם התגברות הדיבורים על תוכנית המאה של נשיא ארצות הברית דונלד טראמפ, הוציאו במכון מכתב דחוף יחד עם הרבנים שפעלו בהוראות הרבי מליובאוויטש בענייני שלימות הארץ הרב ישראל הלפרין והרב שלום דובער וולפא, על המכתב חתמו רבני המכון ורבנים נוספים, במכתב קראו הרבנים לממשלה לעצור את הדיבורים המהווים "פיקוח נפש" וחילול ה' וקראו להוספה בתורה, תפילה, צדקה וקיום כינוסי ילדים. בתקופת ממשלת בנט-לפיד במסגרת הניסיון לבצע רפורמה במערכת הגיור השתתפו רבני המכון יחד עם רבני ודייני ישראל בכנס חירום מיוחד בבנייני האומה בירושלים בדרישה למנוע את הרפורמה לתקן את חוק מיהו יהודי, לכבוד כנס זה ספר מיוחד במשנתו של הרבי מליובאוויטש בנושא תחת השם "המבדיל בין ישראל לעמים", הספר חולק לאלפי הרבנים שהשתתפו באירוע. עם התפרצות נגיף הקורונה בישראל הוציאו רבני המכון מכתב חריף ויוצא דופן לציבור חסידי חב"ד בו הם קוראים לשמור על הנחיות משרד הבריאות והאזהרה שאין לצאת מהבית שלא לצורך דחוף. במכתב נכתב בין השאר כי מי שלא שומר על ההנחיות המחמירות של משרד הבריאות חייב ב"דין רודף", השמור למי שצפוי לסכן חיים במזיד. הדבר נחשב כהכרזה חריפה ביותר בקרב רבני המגזר החרדי. הרב מיכאל אבישיד - רב קהילת חב"ד רמת בית שמש א' וראש כולל להוראה "תורה אור" בביתר עלית הרב גדליהו אקסלרוד - אב בית דין ורב קהילת חב"ד חיפה הרב זלמן ברנשטיין - מנהל הפרויקטים ומחלקת הוצאה לאור הרב יוסף ביטון - מורה הוראה, ירושלים הרב דניאל גראבסקי - טוען רבני בבית הדין הגדול בירושלים הרב שלמה גולדפארב - רב היישוב כפר ורדים הרב חיים יוסף גינזבורג - רב קהילת חב"ד וראש ישיבת חב"ד רמת אביב הרב שניאור גרופינקל - מנהל המכון הרב שרגא נתן דהאן - רב מורה הוראה בבית שמש הרב משה הלל - רב מורה הוראה בקריית מלאכי וראש ישיבת חב"ד אשקלון הרב שלמה הלפרן - רב קהילת חב"ד, תל אביב הרב מנחם מענדל הראל - רב בית הכנסת חב"ד, דרום צפת הרב אברהם הרוניין - רב מרכז העיר ורב קהילת חב"ד, כפר סבא הרב מנחם מענדל וילישאנסקי - רב קהילת חב"ד "נווה גאולה", חיפה הרב יוסף יצחק זלמנוב - מורה הוראה בקהילת חב"ד צפת הרב משה זלמנוב - יו"ר מכון כשרות בהידור הרב יעקב חביב - חבר בד"ץ איחוד הרבנים, דיין בבית הדין הרבני ירושלים הרב עמנואל חביב - רב קהילת חב"ד שכונת התמר, ביתר עילית הרב שלום דובער טאהלר - ראש כולל, אור יהודה הרב דב טברדוביץ - רב מורה הוראה בכפר חב"ד הרב ברוך בועז יורקוביץ - רב קהילת חב"ד לוד הרב בנימין כהן - רב בית הכנסת 'בערק'ע שול', כפר חב"ד הרב מנחם כהן - רב קהילת חב"ד "בית מנחם", באר שבע הרב שי שמעון כהן - רב קהילת חב"ד תל ציון הרב ברוך לבקיבקר - רב קהילת חב"ד, שכונת מנחם בגין צפת הרב שלמה זלמן לבקיבקר - שליח חב"ד ומראשי ישיבת חב"ד בצפת הרב יהושע ליפש - דיין ומורה הוראה בקהילת חב"ד חיפה הרב מנחם ללום - דיין בוועד רבני ליובאוויטש, פריז הרב דניאל לנאו - מורה הוראה, קייב, אוקראינה הרב יצחק איתן מזרחי - עורך ספרי המכון הרב סעדיה מעטוף - רב המושב ברקת הרב שמואל מעטוף - שליח ורב קהילת חב"ד גבע בנימין - אדם הרב שאול סילם - רב קהילת חב"ד גילה, ירושלים הרב יעקב סינגאווי - רב קהילת חב"ד קריית גת הרב יוסף אברהם פיזם - רב קהילת חב"ד קריית שמואל הרב מנחם מענדל פרידמן - רב קהילת חב"ד הדר גנים, פתח תקווה הרב שלמה יצחק פרנק - רב מרכז העיר עכו הרב אייל פלד - ראש כולל בעמנואל הרב פנחס קדיש - רב קהילה ברחובות הרב משה קורנוויץ - רב קהילת חב"ד רמת בית שמש ד' (מלפנים רב קהילת חב"ד הר יונה, נוף הגליל) הרב ליאור רוזנבוים - רב בשירות בתי הסוהר, דיין ומורה הוראה בבאר שבע הרב יוסף חיים רוזנבלט - רב אזורי גליל תחתון הרב שאול רוזנבלט - רב בית הכנסת חב"ד "הספרייה החסידית", ביתר עלית חברים בעבר הרב חיים קיז'נר - רב קהילת חב"ד עמנואל חברים שהלכו לעולמם הרב ישראל הלפרין - רב קהילת חב"ד הרצליה במכון הוציאו סדרת ספרים הכוללת הלכה למעשה בצורה מסוכמת ומתומצתת על פי פסקי אדמו"ר הזקן ומנהגי חב"ד. נכון להיום (ה'תשפ"ד) הסדרה כוללת 7 כרכים על פסח, שבועות ובין המצרים, חגי תשרי, חנוכה ופורים, שנת שמיטה ושני חלקים על הלכות שבת. החלק הראשון שיצא בסדרה הוא על הלכות חג הפסח. החלק השני על הלכות מועדי תשרי. החלק השלישי יצא בשנת ה'תשע"ט והוא כולל את הלכות, חג השבועות, ביו המצרים וספירת העומר. החלק הרביעי והאחרון בסדרה כולל את חנוכה ופורים ומועדי החורף ויצא לקראת חג החנוכה ה'תשפ"א. עם היכנס שנת השמיטה ה'תשפ"ב, הוציאו במכון את הכרך החמישי בסדרה הלכה למעשה - שמיטה. הספר זכה לתהודה רבה וקיבל הסכמות מגדולי הרבנים בציבור החרדי, בהם הרב יעקב מאיר שטרן, הרב משה יוסף מאיר מנדזון (רבה של קוממיות, בנו של הרב מנחם מנדל מנדלזון), הרב משה ברנדסדורפר, הרב שניאור זלמן רווח ורבנים נוספים. בשנת ה'תשפ"ג החלה לצאת סדרת הלכה למעשה על הלכות שבת. נכון להיום (ה'תשפ"ה) הסדרה כוללת 3 כרכים. שני כרכים על סדר יום השבת וכרך אחד על דיני הטיפול בקטנים בשבת. סדרת הספרים יוצאת גם בצרפתית. במסגרת הגיליון שולח המכון מדי יום 'הלכה יומית' על פי מנהגי חסידות חב"ד ופסקי אדמו"ר הזקן בשולחן ערוך הרב, ההלכה היומית מופצת באמצעות תפוצת וואטסאפ ותפוצת אימייל. ההלכה היומית מופיעה גם בשפה הצרפתית. במקביל יוצא מדי שבוע גיליון שחלקו מצורף למגזין בית משיח ובמקביל יוצא בנפרד ומחולק בבתי כנסת חב"ד ובריכוזי אנ"ש. בשנת ה'תשפ"ב עבר הגיליון חידוש ומתיחת פנים והחל לצאת במהדורה מורחבת הכוללת 16 עמודים מדי שבוע, בעלון המחודש מלבד ההלכה היומית וטעימה מפעולות המכון מופעים מדורים מגוונים, בהם סיפור לשבת, מדור על השחיטה בהגשת הרב משה קורנוויץ ומדור העוסק בדיני ממונות. למכון טורים הלכתיים בעיתונות החבדי"ת, טור שבועי במגזין בית משיח, טור שבועי בשישי אינפו של אתר החדשות חב"ד אינפו, טור חודשי בירחון "דרך המלך" של ארגון "התאחדות החסידים" הכולל שאלות אקטואליות בענייני הזמן והשעה והלכתא למשיחא בעניינים הנוגעים בימות המשיח. המבדיל בין ישראל לעמים - סכנת הרפורמה בגיור הגדה של פסח - הגדה עומדת עם הנחיות הלכתיות אתר 'סמס לרב' המופעל על-ידי המכון מכון הלכה חב"ד, סרטונים בערוץ היוטיוב מכון הלכה חב"ד, באתר "גיידסטאר ישראל" הצצה לפעילות מכון הלכה חב"ד, סרטון באתר יוטיוב פודקאסט "למען ישמעו" של מכון הלכה חב"ד באתר ספוטיפיי קו לרב, מידע לקריאה באתר 'חב"ד אינפו'. הוקם ה'תשע"ו היסטוריה: "סמס לרב" נפתח לכל העולם גם בוואטספ לקריאה באתר 'חב"ד אינפו'. לא רק בישראל: מוקד סמס לרב מתרחב, חב"ד אינפו. לבקשת רבים: אפליקציה ל"גוגל של ההלכה", באתר 'חב"ד אינפו'. על פי המידע המופיע באתר. מכון הלכה חב"ד משיק: מסלול לימודים הלכתי-אקדמי, ידיעה לקריאה באתר חב"ד אינפו'. מרכז למען ילמדו חונך את משכנו ברמת אביב, ידיעה באתר חב"ד אינפו. המהפיכה הגיעה לירושלים: נחנך מרכז ההדרכה ההלכתי כאן כבר מתפרסמת ההודעה בלשון "בשיתוף עם מכון הלכה חב"ד, ולוגו המכון כבר לא נמצא בפרונט, ה'תשע"ח. היסטוריה: "סמיכה נט" – בית הספר המקוון ללימודי הלכה אתר האינטרנט של התוכנית. בשורה למשפחת אנ”ש: הוקמה “קרן המזון” ידיעה באתר חב"ד אינפו 2,000,000 ש”ח: סיכום חלוקת הענק של מכון הלכה חב”ד ידיעה באתר חב"ד אינפו כשכולם היו בבית: סבסוד אדיר למשפחות אנ"ש בדרום לקריאה באתר חב"ד אינפו. היסטוריה: מכון הלכה חב"ד מקים את "ותחיינה", באתר חב"ד אינפו, ‏ז׳ באלול ה׳תש״פ. הטור שריגש אלפים: ביחד נחסוך סבל ובדידות, באתר חב"ד אינפו, ‏י״ב באלול ה׳תש״פ מכון הלכה חב"ד: הוקמה ועדה לביקורת ספרי ילדים, באתר חב"ד אינפו, ‏ב׳ בשבט ה׳תשפ״ב. אגרות קודש חלק יח עמוד תפג. תורת מנחם - התוועדויות, ה'תשמ"ו חלק ב' עמוד 432. ועוד המהפכה הצרפתית של מכון הלכה חב"ד, באתר חב"ד אינפו, ‏כ׳ באלול ה׳תש״פ. יסודות לחיים: בשורה לחתנים ולכלות החב”דיים, באתר חב"ד אינפו, ‏ג' חשון, ה'תשפ"ג משה ויסברג, גדולי ישראל במכתב נגד מדריכי חתנים: מכשילים באיסורי דאורייתא, באתר בחדרי חרדים. אברומי פרלשטיין, מכתב גדולי הרבנים נגד המדריכים: בחב"ד גיבשו פתרון לחתנים, באתר בחדרי חרדים. כתובת אתר האינטרנט של המיזם המתנה לי"א ניסן: פודקאסט ההלכה "למען ישמעו" באתר חב"ד אינפו שלימות הארץ: רבני חב"ד במחאה נמרצת וקריאה, באתר חב"ד אינפו, ‏כ״ח בסיון ה׳תש״פ. הספר לקריאה באתר JDN. זאב בלוי, ‏הספר שריתק 1,000 רבנים בכינוס האדיר בירושלים – גלריה, באתר JDN‏. גיא עזרא, ‏"דין רודף": רבני חב"ד במכתב חסר תקדים, באתר "סרוגים", 18 במרץ 2020. ירד לדפוס: הספר השלישי בסדרת "הלכה למעשה", באתר חב"ד אינפו, ‏י׳ באייר ה׳תשע״ט. חנוכה ופורים: הושלמה סדרת “הלכה למעשה” על המועדים, באתר חב"ד אינפו, ‏י״ז בכסלו ה׳תשפ״א לראשונה: ספר הלכות חב"די על הלכות השמיטה, באתר חב"ד אינפו, ‏י״ח בתמוז ה׳תשפ״א. גדולי התורה בהסכמות נלהבות ל"הלכה למעשה שמיטה", באתר חב"ד אינפו, ‏י״א באלול ה׳תשפ״א. ‘הלכה למעשה – שבת’ על סף ההוצאה לאור, באתר חב"ד אינפו, ‏י"ב בכסליו ה'תשפ"ג חדש על המדפים: ב' כרכים של סדרת 'הלכה למעשה' – שבת, באתר חב"ד אינפו, ‏י"ב בסיוון ה'תשפ"ג. מכון הלכה חב"ד: ספר הלכה נוסף בצרפתית, באתר חב"ד אינפו, ‏י״ג בתמוז ה׳תשפ״א. עלון ההלכה היומי של מכון הלכה חב"ד, באתר חב"ד אינפו, ‏א׳ בשבט ה׳תשע״ח.